Ambergris Caye

Ambergris Caye (španjolski: Cayo Ámbar Gris) je najveći otok u Belizeu koji se nalazi na sjeveroistoku zemlje pored Meksika. Karakteristike Ambergris koji je ime dobio po sivom jantaru (španjolski: Ámbar Gris), administrativno pripada Okrugu Belize. Otok ima površinu od 64 km², dug je 40 i širok do 1,6 km. Na otoku živi 22,755 stanovnika i to u jedinom gradu i njegovim naseljima San Pedru. Otok je zapravo sprud koji na najvišem dijelu kod San Pedra ima samo 3 metra, inače mu visina varira od 0,9 -1,5 metra. On je prirodni nastavak Yucatana, kog danas od njega i Meksika dijeli kratki i plitki kanal-Bacalar Chico, Taj kanal dug nešto više od 1 km su vjerojatno iskopale Maye, a proširili do 15-18 m Meksikanci kad su sjeverno od njega 1899. izgradili utvrdu. Geografski otok se ugrubo može podijeliti na tri dijela; pojas mangrovskih močvara, lagune i pješčani greben na kom leži San Pedro. Mangrovskih močvara ima na obadvije strane otoka. Lagune se nalaze na zavjetrinskoj (zapadnoj) strani otoka, ima ih ukupno 12, u njih utječu brojni potoci i morski kanali. Najveća je Laguna de San Pedro duga 3,8 km, smještena zapadno od San Pedra. Vjetar, kiša i plima neprestano mijenjaju vjetrovitu (istočnu) obalu otoka. Pijesak iz godine u godinu na nekim dijelovima raste ili se smanjuje, između 1960-ih - 1980-ih, pojedini dijelovi grada San Pedra izgubili su čak do 9 metara pa je tu prodrlo more. Duž istočne obale, oko 800 metara od obale nalazi se Koraljni greben Belizea koji je nakon australskog Velikog koraljnog grebena drugi najveći koraljni greben na svijetu. On je 1996. uvršten na UNESCO-vu Listu svjetske baštine. Historija Prvi evropljani koji su doplovili do otoka 1508., bili su španjolski pomorci Vicente Pinzon i Juan Díaz de Solís. Pretpostavlja se da je tad na otoku živilo oko 10,000 Maja, čiji je broj zbog infekcija uskoro spao za 80 % pa je opustio. Početkom 17. vijeka engleski, francuski i nizozemski pirati često su tražili zaklon po skrivenim dijelovima otoka. Broj stanovnika se počeo povećavati sredinom 19. vijeka nakon ustanka Maja poznatog kao Rat Kasta, kad je puno MestiKa iz španjolskog Yucatana prebjeglo na otok. Stanovnici su se sve do polovice 20. vijeka uglavnom bavili ribarstvom i uzgojem kokosovih palmi, a od tad sve više turizmom, jer je zbog koraljnog grebena meka za ronioce. Izvori Vanjske veze General Information and Maps for Belize & Ambergris Caye (en)